— 556 — 
Macroclinidium n. gen. 
Compositae Mutisiaceae. 
Capitulum homogamum pluri- (10 — 15) florum. 
Involucrum floribus brevius, cylindricum , squamis 
multiseriatis imbricatis multinerviis pergameneis, ex- 
timis brevissimis, interioribus sensim longioribus, om- 
nibus obtusis. Receptaculum planum, alveolatum, al- 
veolis margine dense longeque barbatis. Flores her- 
maphroditi, corollae tubo vix a limbo distincto, limbo 
5-partito obscure bilabiato vel subregulari, laciniis 
anguste linearibus revolutis. Stamina exserta coria- 
cea, antherarum alis cartilagineis acuminatis, caudis 
longis connatis subintegris, filamentis distinctis. Stylus 
demum exsertus aequalis. Stigmata ultra medium con- 
nata ibique pubescentia, apice breviter patentia ob- 
tusa. Achaenium anguste oblongum, basi attenuatum, 
multinerve, callo basilari majusculo. Pappus pluri- 
serialis elongatus sordide albidus, radiis apice eubin- 
crassatis, denticulato-scabris. Embryo cavitate achae- 
nii brevior, cotyledonibus planis oblongis, radicula 
brevissima. | 
M. robustum. Herba perennis bi-tri-pedalis glabrius- 
cula, folia in media parte caulis conferta ampla (ad 9 poll. 
longa) petiolata, oblonga, acuminata, grosse pauciser- 
rata; capitula fere bipollicaria sessilia, inferiora folio 
vel bractea foliacea fulta, superiora vel omnia nuda, 
interrupte spicata. Flores albi. 
Hab. in Japonia cirea Yokohamam, in silvis fron- 
dosis passim non rarum, sub nomine háguma Japo- 
nensibus notum, fine Septembris florens, medio No- 
vembri fructiferum, nec non simili loco in insulae 
